Junie | 2013 | Adoons boer vorentoe
Posted on Junie 30, 2013 by Adoonsie
Ek is baie bevooreg om 'n motorfiets te kan ry. Iets wat ek nooit kon glo moontlik sou wees vir my nie. Maar eendag so twee jaar gelede het iemand vir my sy fiets te koop aangebied met 'n aanbod wat ek net nie kon los nie. En so het dit gebeur dat ek die die eienaar van Jemima geword het. Ek het vir Jemima gaan haal in Pretoria met 54000 km op haar klok. Die naam het ek ge-erf van haar vorige eienaar af. In die laaste twee jaar het ek en Jemima amper 50000 km gedoen en sy staan nou op 103000km. Ek weet nie of 'n mens vir iets soos 'n motorfiets kan lief wees nie , maar ek laaik my baaik kwaai!! Ek dink beslis dat Jemima my van totale depressie gered het. Daai fietsie het my lewe verander.
So nou en dan droom ek van 'n ander fiets. As Jemima dan eendag nie meer met is nie sal ek graag 'n Yamaha 1200 Super Tenere wil he. Die 1200 se Klein boetie die 660 Tenere trek my ook. Daar is natuurlik bespiegelings op die web dat Yamaha werk aan 'n 900 Tenere. Ek dink dit sal die ideale fiets wees. So dalk eendag as die Vader my dit gun ry ek een die van die hier onder. Mens kan mos maar droom ?
Al die fotos is op die web gesteel behalwe die een van Jemima.
Posted in Uncategorized	/ Tagged droom, Jemima, motorfiets, Tenere
En hier sit ek nou
Posted on Junie 28, 2013 by Adoonsie
Wawyd flippen wakker en kiertsregop. En dit net oor ek nie netnou my lus vir n koppie koffie kon beteul nie.
In my getroude dae kon ek koffie drink net voor slaaptyd en dan omdraai en gaan slaap, maar deesdae werk dit nie meer so lekker nie. Ek drink deesdae baie minder koffie en as ek dan wel laat in die middag koffie drink dan gebeur dit soos vanaand dat ek wakker sit in plaas van slaap. En ek moet slaap , want ek moet more werk.
En ek het nie eers 'n boek om te lees op die oomlik nie.
My dag vandag
Posted on Junie 27, 2013 by Adoonsie
Verlede week kom die papiertjie in die pos. Ek kan my nuwe kaart lisensie gaan haal. Dis nou die ene met my motor lisensie en my nuut verwerfde motorfiets lisensie op. En so met n bietjie moeite oortuig ek die baas om vir my 'n dag se verlof toe te staan en sit ek vanoggend die stuk in na Somerset Wes se toets stasie om my lisensie kaart te gaan haal.
Nou is dit ook so dat my motor en my motorfiets se lisensieskywe verval het. Die motor al in Januarie en die fiets einde van verlede maand. Ek bly intussen in Belville ,maar ry nog met CFM nommers rond. Om my arme begroting te probeer spaar het ek toe ook vandag in Somerset Wes my lisensie skyfies gaan hernu. Spesifiek daar sodat ek nie nog nuwe nommerplate ook moes koop nie. Ewenwel het die oefening my nog steeds R800 rand gekos. Dis nou vir die twee lisensies en die laat boetes.
Met al die dinge gedoen en agter die rug het ek besluit om die langer pad huis toe te neem. Af in Beach road in Strand waar ek nie kon help om oor die spoedwalle te spring nie. En toe na Rooiels toe waar ek 'n lekker koppie sawelyf en 'n baie lekker brekkie genuttig het.
Na n lekker brekkie het ek deur Kleinmond gery en toe met die Highlands grondpad tot in Elgin vallei. En van daar tot in Botrivier en toe Van der Stell pass en Franshoekpas tot in Franshoek .
Hier is n fototjie wat ek geneem het tussen Van der Stell pas en Villiersdorp. Dis ongelukkig geneem met my selfoon nadat ek my 'Ride report' kamera vir my laatie gegee het. Ek het gehoop ons sal die maand bonus kry wat my sou toelaat om weer vir my n kameratjie te kry , maar dit gaan ongelukkig nie gebeur nie.
Posted on Junie 25, 2013 by Adoonsie
Ek deel maar met julle n kiekie. Want ek weet nie wat om te skryf nie. Ek sukkel om sin te maak van die goed in my kop.
Eintlik gaan dit heel ok met my. Ek is nie so baie depressed soos ek die laaste ruk was nie. Ek kan nie heeltemaal my vinger op die rede daarvoor plaas nie. Niks het regtig in my lewe verander nie. Miskien is ek ook stadig besig om heel te word.
Ek is nog steeds alleen. En ek sal nog steeds baie baie graag 'n spesiale meisiekind wil hê om my lewe mee te deel. En dit lyk nie of die blondie met die lewendige ogies in my rigting gaan kyk nie. So ek vermoed ek gaan maar vir nog 'n ruk alleen moet wees. Maar ten spyte van dit alles is ek redelik ok.
Miskien sal ek Sondag Cederberg Oasis toe ry saam met 'n klompie Wilddogs. En miskien sal die blondie haar fiets saam ry. Net die tyd sal leer.
Intussen lees ek die blogs hier rondom my en verslind ek Amos se Rolbos stories. Ek het heel onder op sy blog begin en lees nou die stories in volgorde terug tot bo. Ek trek nou by Augustus 2012. En ek moet sê ek is effe jaloers op die man se skryf talent. Hy het 'n slag met woorde.
Nou ja. Miskien het ek dalk binnekort weer iets 'profounds' om met julle te kom deel. Tot dan hoop ek dit gaan goed met julle.
The thing with ships is..
Posted on Junie 18, 2013 by Adoonsie
'The interesting thing about ships is that the captains of ships have to be very careful when two ships are close together at sea, particularly in calm conditions. They tend to collide.'
'Because of the wind blowing, and that?' said Glenda,
'No,' said Nutt. 'In fact, to put it simply, each ship shields the other ship from lateral waves on one side, so by small increments outside forces bring them together without their realizing it.'
Glenda cleared her throat again. 'This thing with the ships…Does it happen quite quickly?'
'It starts quite slowly, but it's quite quick towards the end,' said Nutt. – Terry Pratchett. Unseen Academicals
Hierdie gaan vir niemand sin maak nie. Vrek ! dit maak nie eers vir my sin nie. Maar dis al wat ek nou gaan post. Ek sit seker al vir 10 minute en staar na die skerm. Ek is deurmekaar. Ek is onseker. Ek is verward. Ek weet nie wat om te sê nie. So vir nou gat ek maar niks meer sê nie.
Party mense moet nie in die dienslewerings veld werk nie !
Posted on Junie 13, 2013 by Adoonsie
Selfs nie eers as 'n koffie verkoper by 'n vulstasie nie .
Stap ek nou by die vulstasie om die hoek in om van hulle willebootnjie koffie te koop.
Staan en kyk hoe twee assistente my ignoreer to een uiteindelik vir my vra :"Can I help?"
Ek : "Een groot filter koffie asb."
Sy: "Huh ?"
Ek: " One large filter coffe please."
Sy: "We are busy cleaning…"
Ek: " and.. ?"
Ek: "en wat beteken dit vir my ?"
Ek: "And what does that mean for me ?"
Sy :"We are busy putting chemicals ."
Ek : "and.. ?"
Ek: "So when can I get a coffee ?"
Sy :" about an hour."
Toe gee ek maar op en loop uit.
Posted on Junie 12, 2013 by Adoonsie
Ek begin so stadig weer my gedagtes agtermekaar kry om weer te begin blog. Ek moet eerlik wees dat ek nog nie seker is of dit in engels of Afrikaans gaan wees nie.
Ek het intussen my ander blog geskuif sodat dit onder adoonsie se admin val en ek begin loer daarna om weer vir my 'n manier te find om internet by die huis te kry.
Ek dink dat ek dalk hier in Afrikaans sommer my eie persoonlike goete sal kom blog en op die anner blog die engelse ride reports vir my bike trippies sal post. Dalk ook daar n engelse seksie oopmaak vir random goete in engels. Dalk iets soos 'musings of a biker'. Hoewel ek moet eerlik wees, ek ry n motorfiets maar ek is beslis nie 'n biker nie.